Γκάμπι (ποδοσφαιριστής)

Ο Γκάμπριελ Φερνάντεζ Αρένας (γεννημένος στις 10 Ιουλίου 1983), γνωστός και ως Γκάμπι (), είναι ένας Ισπανός επαγγελματίας ποδοσφαιριστής, αγωνίζεται ως κεντρικός μέσος στην Αλ Σαντ.

Έκανε πάνω από 250 εμφανίσεις στην Πριμέρα Ντιβιζιόν, κυρίως με την Ατλέτικο Μαδρίτης, αλλά και με την Σαραγόσα, κερδίζοντας εγχώριους και ευρωπαϊκούς τίτλους με την Ατλέτι.

Συλλογική σταδιοδρομία

Ατλέτικο Μαδρίτης 
Ο Γκάμπι γεννήθηκε στη Μαδρίτη. Ένας παίκτης από τις ακαδημίες της Ατλέτικο Μαδρίτης, χρησιμοποιήθηκε σπάνια κατά τη διάρκεια της πρώτης του αγωνιστικής περιόδου με τη πρώτη ομάδα της Ατλέτι.

Μετά από ένα δανεισμό σε μια άλλη ομάδα στην πρωτεύουσα, την Χετάφε,  έκανε 52 εμφανίσεις στο πρωτάθλημα για την Ατλέτικο από το 2005 έως το 2007, σημειώνοντας το μοναδικό γκολ στην εκτός έδρας ισοπαλία 1-1 εναντίον της Εσπανιόλ στις 9 Απριλίου 2006.

Σαραγόσα 
Στις αρχές του Φεβρουαρίου 2007, ο Γκάμπι εντάχθηκε στην Ρεάλ Σαραγόσα για €9 εκατ. ευρώ, υπογράφοντας ένα τετραετές συμβόλαιο. Ήταν βασικός στην πρώτη του χρονιά, αλλά η Σαραγόσα υποβιβάστηκε από την Πριμέρα Ντιβιζιόν.

Ο αμυντικογενής Γκάμπι σκόραρε τέσσερις φορές σε 35 παιχνίδια στην αγωνιστική περίδο 2008-09, με την Σαραγόσα αμέσως να ανακτά τη προηγούμενη της κατάσταση. Κατά την επόμενη περίοδο θα ήταν και πάλι πρώτη επιλογή, βοηθώντας την ομάδα του στο να βρεθεί στη 14η θέση.

Και πάλι βασικός στην αγωνιστική περίοδο 2010-11, χάνοντας μόνο κάποιους αγώνες, λόγω τιμωρίας, ο Γκάμπι σκόραρε έντεκα γκολ, έξι εκ των οποίων τα πέτυχε από πέναλτι με την ομάδα του να αποφεύγει τον υποβιβασμό. . Ήταν, επίσης, ο αρχηγός της ομάδας. Στις 12 Μαρτίου 2011, σκόραρε δύο φορές από το σημείο του πέναλτι σε μια 4-0 εντός έδρας νίκη εναντίον της Βαλένθια. Στις 30 Απριλίου, σκόραρε σε μια 3-2 εκτός έδρας νίκη εναντίον της Ρεάλ Μαδρίτης και, την τελευταία αγωνιστική, έβαλε δύο γκολ σε μια νίκη 2-1 ενάντια στη Λεβάντε.

Επιστροφή στην Ατλέτικο Μαδρίτης 
Στις 1 Ιουλίου 2011, ο Γκάμπι επέστρεψε στην Ατλέτικο Μαδρίτης με μεταγραφή, ύψους περίπου 3 εκατ.ευρώ. Σκόραρε το πρώτο του γκολ για την ομάδα του, στις 4 Δεκεμβρίου, σε μια 3-1 εντός έδρας νίκη εναντίον της Ράγιο Βαγεκάνο. Ξεκίνησε ως βασικός στα περισσότερα παιχνίδια στην πρώτη του σεζόν ύστερα από την επιστροφή του στην Ατλέτικο, παίζοντας μαζί με τον Μάριο Σουάρεζ, παίκτη επίσης από τις ακαδημίες της Ατλέτι στο κέντρο.

Ο Γκάμπι έπαιξε 45 επίσημους αγώνες στην αγωνιστική περίοδο 2012-13, μεταξύ των οποίων και επτά στο Κύπελλο Ισπανίας το οποίο κατέκτησε η Ατλέτικο, το πρώτο της εδώ και 17 χρόνια. Επιλέχθηκε από το προπονητή του Ντιέγκο Σιμεόνε ως ο νέος αρχηγός.

Στις 17 Μαΐου 2014, στο εκτός έδρας παιχνίδι με την Μπαρτσελόνα που ήταν το τελευταίο της αγωνιστικής περιόδου 2013-14, ο Γκάμπι κέρδισε ένα κόρνερ στο 49ο λεπτό , το οποίο οδήγησε την Ατλέτι στην ισοφάριση από ένα γκολ του Ντιέγκο Γκοντίν, και στο να κερδίσει το πρώτο της πρωτάθλημα από το 1996. Στις 4 Ιουλίου, υπέγραψε νέο συμβόλαιο που τον κράτησε στην ομάδα μέχρι το 2017.

Στο δεύτερο παιχνίδιι των προημιτελικών του κυπέλλου με την Μπαρτσελόνα, στις 28 Ιανουαρίου 2015, ο Γκάμπι πήρε κόκκινη κάρτα στο τέλος του πρώτου ημιχρόνου. Ο συμπαίκτης του Μάριο Σουάρες πήρε επίσης κόκκινη αργότερα στο παιχνίδι, σε μια 2-3 εντός έδρας ήττα.

Στατιστικά σταδιοδρομίας

Τίτλοι

Σύλλογος 
 Ατλέτικο Μαδρίτης
 ΟΥΕΦΑ Γιουρόπα Λιγκ: 2011-12,  2017-18
 Πριμέρα Ντιβιζιόν: 2013-14
 ΟΥΕΦΑ Σούπερ Καπ: 2012
 Κύπελλο Ισπανίας: 2012-13
 Σούπερ Καπ Ισπανίας: 2014

Ατομικά 
 Πριμέρα Ντιβιζιόν: Ομάδα της Σεζόν 2013-14
 ΟΥΕΦΑ Τσάμπιονς Λιγκ: Ομάδα της Σεζόν 2013-14, την περίοδο 2015-16

Παραπομπές 

Μέσοι ποδοσφαιριστές
Ποδοσφαιριστές Ατλέτικο Μαδρίτης Β
Ποδοσφαιριστές Ατλέτικο Μαδρίτης
Ποδοσφαιριστές Χετάφε ΚΦ
Ποδοσφαιριστές Πριμέρα Ντιβιζιόν
Ποδοσφαιριστές Ρεάλ Σαραγόσα
Ποδοσφαιριστές Σεγούντα Ντιβιζιόν
Ποδοσφαιριστές Εθνικής Ισπανίας Κ21
Ισπανοί ποδοσφαιριστές
Ποδοσφαιριστές Πρωταθλήματος Κατάρ
Ποδοσφαιριστές Αλ Σαντ
Ισπανοί ποδοσφαιριστές στο εξωτερικό
Παίκτες νικητές ΟΥΕΦΑ Γιουρόπα Λιγκ